SAD: Kako se što bolje nositi sa sve višim cijenama hrane?
Jedan od problema s povećanim troškovima hrane je i količina hrane koju američki potrošači ne iskoriste te bacanje iste. Potrošači bi t
Sve veće cijene hrane izazivaju sve veću bojazan diljem svijeta. Brojne zemlje, od Gane do Meksika, počele su smanjivati pristojbe i poreze na hranu. Svjetski program za hranu zatražio je od međunarodne zajednice više od 700 milijuna dolara kako bi se zadovoljile osnovne potrebe za hranom u zemljama u razvoju. Čak i potrošači u razvijenim zemljama imaju problem s visokim cijenama hrane. Stručnjaci nude nekoliko savjeta kako se može maksimalizirati novac utrošen na hranu. Aktivisti za prava potrošača kažu da je sada najbolje vrijeme za mijenjanje navika. Unatoč visokim cijenama hrane, stručnjakinja Sveučilišta Missourija, Cynthia Fauser, kaže da malo planiranja može dovesti do značajnih ušteda: Prema jednoj nedavnoj anketi gotovo pola Amerikanaca kaže da veće cijene hrane znače teža vremena za njihove obitelji. Nutricionistkinja Ellen Schuster vjeruje da je problem u količini hrane koju Amerikanci ne iskoriste: Kako bi se smanjilo bacanje hrane potrošači trebaju pojesti zalihe koje imaju prije nego odu u trgovinu. Ona kaže da bi potrošači trebali izbjegavati kupovati na veliko te kupovati generičke marke jer su jeftinije. Pripravite smrznuti sok od naranče jer je onaj već pripremljeni skuplji 60 posto, pa i više. Za obitelji koje žele dodatno uštedjeti savjet je – jedite više kod kuće: Stručnjaci također preporučuju korištenje kupona te kupovanje hrane tijekom rasprodaja. Cynthia Fauser dodaje da se može štedjeti i kupovanjem hrane s polica koje nisu baš nadohvat ruke jer kompanije posebno plaćaju za najbolja mjesta na policama trgovina. Stručnjaci vjeruju da ovih nekoliko savjeta može dovesti do značajnih ušteda za Amerikance i pomoći im u nošenju sa sve većim cijenama hrane.